黃嘉賓 (嘉靖進士)

黃嘉賓（），字子揚，號士磵，福建建寧府崇安縣人，軍籍，明朝政治人物。

 生平 
嘉靖三十四年（1555年）乙卯科福建鄉試第八十六名舉人。嘉靖三十八年（1559年）中式己未科會試第一百十四名，三甲第三十二名進士。授常熟縣知縣，四十二年擢升户部主事。年未四十而殁，萬曆丁未入祀常熟名宦祠《常熟縣志》卷十五：黄嘉宾，崇安人，常熟自嘉靖癸丑被倭，阅丙辰始息，若己未之旱、辛酉之涝皆异灾。嘉宾以嘉靖己未任知县，发摘如神明，抚绥如父母，输赋者布缕鸡豚，皆以便宜收纳，直指使者每属嘉宾查覈他郡，治状称异。会捕治海寇吴宗，盐使袁某素入宗贿，乃发愤逮嘉宾，幸舆论保持之，然未给由。量迁户部郎，以壬戌孟冬朔行，士庶攀辕卧辙，不啻失祜。嘉宾丰神耸秀，年未四十而殁，凡若干年，邑有贡租者，舟渡黄河几覆，神从空中祐之，其夜神复见梦，自称黄士磵，士磵者嘉宾别号也。至万历丁未，方得列祀名宦祠。时有一父老扶杖匍匐，云少遭冤狱，遇公得释，望木主且泣且拜，哀动路人。有德政碑。

 家族 
曾祖黃季榮，曾任壽官；祖父黃文雅；父黃琮，曾任教諭。母吳氏。慈侍下。

繼室暨氏，封孺人，嘉宾在京卒于任，暨氏痛不欲生，以有孕，行至山東，生一男。一妇一姑抚婴扶柩，过揚子江，风涛暴起，暨氏抱子向天祈祷，众舟覆，暨氏舟独存。歸家，邻舍火灾，延烧及庭，暨氏曰：将焉避之。俄而风反火灭。暨氏年九十，及見其孫黄世忠登第，抚按屡旌其门《建宁府志》卷之四十。

嘉宾女黄氏，年十六嫁虞黄中，十七而寡，抚养遗子，敬奉孀姑，苦節以老，知府龚道立为之请求旌表節婦。

 参考文献 

Jia
Category:武夷山市人
Category:嘉靖三十四年乙卯科福建鄉試舉人
Category:明朝户部主事
Category:明朝常熟縣知縣